|  |  |
| --- | --- |
|  **Titlul analizei impactului**(poate conține titlul propunerii de act normativ) | Analiza Preliminară a Impactului de Reglementare la proiectul hotărârii Guvernului ce operează unele modificări și completări în unele Hotărâri ale Guvernului |
| **Data:** | 01.11.2017 |
| **Autoritatea administrației publice autor:** | Ministerul Economiei și Infrastructurii |
| **Subdiviziunea:** | Direcția infrastructurii calității și securitatea industrială |
| **Persoana responsabilă și informația de contact:** | Bejan VioricaTel. 022 250 642 |
| **Componentele analizei impactului de reglementare** |
| **1. Stabilirea complexității analizei impactului de reglementare** |
| **Criteriul** | **Punctajul (de la 1 la 3)** |
| Nivelul de interes public față de intervenția propusă | 1 |
| Gradul de inovație al intervenției propuse | 2 |
| Mărimea potențialelor impacturi ale inițiativei propuse | 2 |
| TOTAL | 5 |
| Argumentare/descifrarea succintă a punctajului atribuit:1. 1 – nivel de interes public mic sau aproape inexistent față de potențiala intervenție.
2. 2 – intervenția nu este nouă, în mare parte deja existentă în cadrul normativ şi/sau necesitatea (precum şi modul) intervenției a fost stabilită expres în alt act normativ superior în vigoare (inclusiv în tratat internațional la care Moldova este parte),

c) 2– ar putea fi afectată neesențial o parte mică a societății sau o parte mică a unui sector economic. |
| **2. Definirea problemei.****a)** În viziunea autorului AIR-ul se axează pe 3 probleme. 1. Riscuri înalte pentru consumatori și pentru mediu din cauza absenței unor specificații tehnice clare și transparente către calitatea benzinei și motorinei importate și comercializate cu amănuntul, precum și a unui sistem de monitorizare a calității benzinei și motorinei. 2. Costuri tranzacționale înalte la importul și vânzarea cu amănuntul a benzinei și motorinei.3. Necorelarea sistemului de certificare pentru benzină și motorină, stabilit în cadrul normativ existent, cu sistemul de monitorizare a calității benzinei și motorinei instituit în țările europene, ceea ce nu corespunde cu politicile actuale ale Republicii Moldova. **b)** Problemele de bază sunt în complex abordate prin procesul de armonizare cu legislația Uniunii Europene, în scopul implementării unui sistem de monitorizare a calității benzinei și motorinei, care prevede stabilirea unor specificații și procese obligatorii de armonizare, pentru care Republica Moldova și-a asumat angajamentele respective.Actualmente, în Republica Moldova este utilizată procedura de certificare a benzinei și motorinei, care prevede: prelevarea probelor pentru produsele petroliere introduse în teritoriul vamal al Republicii Moldova, efectuarea încercărilor de către laboratorul de încercări acreditat și eliberarea ulterioară a certificatelor de conformitate de către organismul de certificare acreditat. Conform datelor Centrului Național de Acreditare MOLDAC, actualmente în domeniul produselor petroliere dețin acreditarea următoarele entități:* OC al Centrului Tehnic pentru Securitate Indusrială şi Certificare;
* OC produse şi servicii ÎCS „TRANS–STANDARD” SRL;
* LÎ ştiinţifice şi încercări de reactivi şi Produse Petroliere, Centrul Tehnic pentru Securitate Industrială şi Certificare;
* Laboratorul vamal din cadrul Serviciului Vamal al Republicii Moldova.

Procedura de certificare, conform datelor unui OC și unui LÎ, implică anual costuri de mii lei, care sunt achitate la importul benzinei și motorinei. Spre exemplu, pentru anul 2015 au fost achitate circa 1500 mii lei, respectiv pentru anul 2016 circa 1900 mii lei. Ca urmare a activităților menționate au fost eliberate circa 500 certificate de conformitate.Prin procedura de certificare menționată au fost verificați parametrii pentru benzină și motorină, care sunt stabiliți în standardele aplicabile. Procedura de certificare nici într-un mod nu garantează calitatea benzinei și motorinei comercializate cu amănuntul la stațiile de alimentare și livrate către consumatorul final. Ce ține de efectuarea încercărilor, este de menționat că, pentru anul 2015 au fost executate 1336 încercări pentru 13 parametri de benzină și 1288 încercări pentru 17 parametri de motorină. Toți acești parametri au fost încercați utilizînd metodele de încercare stabilite preponderent în standardele GOST (vezi tabele de la lit.e).Costul încercărilor a constituit: pentru anul 2015 circa 430 mii lei pentru benzină și circa 470 mii lei pentru motorină și pentru anul 2016 circa 560 mii lei pentru benzină și circa 580 mii lei pentru motorină.Reîeșind din cele expuse pentru perioada 2015-2016 au fost :* efectiate 2624 încercări pentru benzină cu costul total de circa 990 mii lei;
* efectuate 5178 încercări pentru motorină, cu costul total de circa 1050 mii lei;
* eliberate 328 cerificate de conformitate pentru benzină, cu costul total de circa 655 mii lei;
* eliberate 523 certificate de conformitate pentru motorină, cu costul total de circa 705 mii lei;

Deci, costul total al procedurii de certificare a benzinei importate pentru perioada 2015-2016 a constituit circa 1650 mii lei. Prin procedura de certificare au fost verificați 13 parametri ai benzinei conform standardelor GOST. Costul total al procedurii de certificare a motorinei pentru perioada 2015-2016 a constituit 1750 mii lei. Similar, prin procedura de certificare au fost verificați 17 parametri ai motorinei conform standardelor GOST.După cum a fost menționat, sistemul actual de certificare a benzinei și motorinei, nu minimizează riscurile de achiziţionare a produselor petroliere necorespunzătoare, care pot afecta securitatea, sănătatea şi viaţa consumatorilor, precum și de a le deteriora mijloacele de transport şi mecanismele. Spre exemplu, nu există nici o certitudine, că consumatorul final achiziționează la stațiile de alimentare, benzină cu cifra octanică 98 și nu cea cu cifra octanică 95, care se livrează sub marca de A98.Cu referire la datele oficiale plasate pe site-ul ANRE, piața produselor petroliere din Republica Moldova este asigurată din importul produselor petroliere de la principalii furnizori din regiune. În primele șase luni ale anului 2017, volumul de produse petroliere principale a constituit:motorină 248 063,17 tone; benzină 77 158,37 tone. Ca urmare, se constată că pe perioada primului semestru al anului 2017, în Republica Moldova au fost importate următoarele grupe de benzină și motorină.

|  |  |  |
| --- | --- | --- |
| **Nr.** | **Tipul produsului** | **Cantitate,****tone** |
| 1 | Benzină A 98 | 1 067,66  |
| 2 | Benzină A 95 | 73436,73 |
| 3 | Benzină A 92 | 2 653,98  |
| 4 | Motorină  | 248 063,17  |

Conform prețurilor plafon de comercializare cu amănuntul a carburanților 01 noiembrie-14 noiembrie 2017 stabilite de ANRE, prețul pentru benzina Premium - 95 este de 17,13 lei per litru. Deci, costul mediu la stațiile de alimentare pentru benzina A95 este de 16,93 lei per litru iar costul pentru benzina A98 este de 17,60 lei per litru.Aplicând principiul falsei ipoteze, precum că, din volumul total al benzinei importate cu cifra octanica 95, circa 10 % pot fi comercializate ca benzină cu cifra octanică 98, se conturează un prejudiciu adus consumatorilor. Anual pot fi comercializate estimativ 15000 tone de benzină cu cifra octanică 95 de facto, care este prezentată concumatorului ca fiind benzină cu cifra octanică 98.Urmare celor expuse, valoarea prejudiciului adus consumatorilor la vânzarea unui produs neconform poate fi estimat la 9840,5 mii lei. Prin extrapolare, în cazul deteriorării motoarelor autovehiculelor, urmare a utilizării unei benzine neconforme, valoarea prejudiciului poate crește de câteva ori. Totodată, de ani în șir, şoferii nu au nicio certitudine că pun în rezervoare combustibil de calitate. În perioada 2013-2017, în adresa Agenției pentru Protecția Consumatorilor au parvenit 127 petiții referitor la neconformitățile admise la stațiile de alimentare cu combustibil, inclusiv: 2013 -18 petiții; 2014 - 22 petiții; 2015 – 42 petiții; 2016 – 25 petiții; 2017 – 20 petiții. Prin control au fost examinate 97 petiții, 30 de petiții s-au examinat din oficiu, din care în 16 petiții se invoca calitatea necorespunzătoare a produselor petroliere, ce a condus la deteriorarea automobilelor. Între timp, tot mai multe maşini ajung în service din cauza combustibilului diluat. Este de menţionat, că pe perioada 2015-2016 au fost constatate ca neconforme 41 de probe pentru benzină și motorină.Prin introducerea sistemului de monitorizare a calității benzinei și motorinei vor fi create premisele de asigurare a calității benzinei și motorinei atât la importul cât și la comercializarea acestora la stațiile de alimentare. În rezultat se va urmări un scop de o valoare înaltă a statului, și anume protecția consumatorilor. Ca urmare impactul socioeconomic al proiectului Hotărîrii Guvernului este pozitiv, mai mult, proiectul va asigura indirect limitarea şi reducerea emisiilor de gaze cu efect de seră, precum şi reducerea impactului generat de utilizarea carburanţilor asupra sănătăţii populaţiei şi a mediului. **c)** Se conturează un șir de cauze care au contribuit la apariția problemelor definite la pct. 2 lit. a), cum ar fi: lipsa unui sistem de monitorizare a calității benzinei și motorinei, care prevede asigurarea calității acestor produse pe tot lanțul – de la import până la livrarea către consumatorul final, prejudiciu major pentru consumatorul final, datorat faptului că calitatea produselor petroliere nu este nici într-un mod argumentată de prețului ridicat al acestora. Concomitent, este de menționat, că Agenţia Naţională pentru Reglementare în Energetică, care exercită reglementarea de stat a pieței produselor petroliere, nu deține funcții de monitorizare a calității benzinei și motorinei pe întreg lanțul de import și comercializare. Controlul respectării documentelor normative referitoare la produsele petroliere pe piaţă îl efectuează Agenţia pentru Protecţia Consumatorilor, dar acest control nu este eficient din motivul, că sistemul existent nu este corelat cu cerințele europene și internaționale. Sistemul existent nu soluționează în complex problema calității benzinei și motorinei comercializate pe teritoriul Republicii Moldova din următoarele considerente:* în primul rând, procedura de certificare nu este specifică produselor petroliere și,
* în al doilea rând, nu există nici o certitudine, că specificațiile tehnice ale benzinei și motorinei livrate la stațiile de alimentare către consumatorul final, sunt identice cu specificațiile tehnice stabilite în certificatele de conformitate, eliberate la importul produselor petroliere.

Actualmente, procedura de certificare a benzinei și motorinei se efectuează numai pentru produsele petroliere introduse în teritoriul vamal. Cerințele de calitate pentru carburanți sunt prevăzute în standardele naționale, aplicarea cărora este voluntară, iar controlul calității benzinei și motorinei se efectuează, aplicând procedurile de certificare. Ca urmare se execută următoarele etape ale certificării: organismul de certificare efectuează prelevarea probelor de benzină și motorină, aflate în teritoriul vamal; probele sunt transmise către laboratorul de încercări acreditat pentru efectuarea încercărilor; laboratorul de încercări acreditat efectuează încercările și întocmește raportul de încercări; raportul de încercări se transmite organismului de certificare, care eliberează certificatul de conformitate.Urmare celor expuse, este de specificat, că problema definită privind costurile tranzacționale înalte este datorată unei reglementări depășite și neclare. Reieșind din prevederile menționate, se identifică scopul statului - de a implementa un sistem de monitorizare a calității benzinei și motorinei armonizat cu practicile europene.**d)** Odată cu semnarea Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, Republica Moldova și-a asumat un șir de angajamente în perfectarea sistemului național al infrastructurii calității. Conform art. 173 din Acordul de Asociere, Republica Moldova este obligată să alinieze legislația sa sectorială la acquis-ul European. Hotărârile Guvernului invocate la pct. 2 lit. e) au nevoie de introducerea modificărilor și completărilor menționate în proiectul Hotărîrii Guvernului. În caz contrar, va avea de suferit atât mediu de afaceri cît și consumatorul final. Plasarea pe piață a benzinei și motorinei, parametrii cărora nu corespund cerințelor standardelor SM EN 228 și SM EN 590, poate avea un impact negativ și asupra mediului, urmare acțiunilor negative asupra calității aerului și a biodiversității. Deci este necesar de limitat importul și comercializarea carburanților neconvenționali, care sunt mai poluanți.În același timp, aplicarea standardelor GOST pentru determinarea specificațiilor tehnice ale benzinei și motorinei importate din UE, pot produce efecte negative asupra activității de întreprinzător. Astfel, organele de control au posibilitate să interpreteze prevederile legale, obligând agenții economici la cheltuieli suplimentare reflectate prin amenzi ori prescripții, care generează investiții neargumentate. De exemplu, unii parametri ai benzinei și motorinei importate din țările UE este posibil să nu corespundă la prevederile standardelor GOST. Sau, după cum se deduce din tabelele prezentate la pct.e), parametrii verificați în baza standardelor GOST pot să nu corespundă cu parametrii reglementați prin Directiva 98/70/CE. Ca urmare, sunt înaintate niște cerințe pentru benzina și motorina importată din UE nespecifice acestor produse. Deci, importatorul de produse petroliere nu are certitudine vis-a-vis de corectitudinea rezultatelor încercărilor privind calitatea benzinei și motorinei importate. Mai drastică este situația cu protejarea intereselor consumatorilor finali. Conform cadrului legal și normativ, pus în aplicare actualmente pe piața produselor petroliere, statul nu asigură consumatorul final cu produse petoliere calitative. Acest cadru nu este potrivit pentru a sprijini punerea în aplicare a reglementărilor UE, inclusiv a uniunii energetice. Reglementările actuale sunt incoerente și inconsecvente între domeniul privind calitatea benzinei și motorinei și cel al climei, ceea ce duce la o lipsă de eficiență a reglementării și a monitorizării. Mai mult, cadrul actual nu este adecvat cu obiectivele comunitare pentru anul 2030, precum și cu prevederile Acordului de la Paris privind schimbările climatice. Statul, cetățenii, precum și investitorii - toți sunt afectați. Neadoptarea proiectului Hotărîrii Guvernului menţionat, ar avea drept consecinţă negativă întârzierea şi mai accentuată a transpunerii şi comunicării măsurilor de implementare a Directivei 98/70/CE, fapt ce va avea ca efect neîndeplinirea obligaținilor Republicii Moldova în procesul de armonizare cu legislația comunitară. Drept urmare agenda de armonizare a Republicii Moldova nu va fi realizată, dar nu numai atât. Este pus sub semnul întrebării și procesul de executare a Hotărârii Guvernului nr. 890 din 20.07.2016 cu privire la aprobarea Planului de acţiuni al Guvernului pentru anii 2016-2018, la subictele ce țin de realizarea prevedrilor Acordului de Asociere. Mai mul ca atât, valoarea prejudiciului adus consumatorilor la vânzarea unui produs neconform, identificat la pct. 2 lit. b) anual poate crește semnificativ, reieșind din numărul autovehiculelor, care utilizează produse petroliere neconforme. Astfel, opțiunea de a nu face nimic, nu este relevantă, dat fiind faptul că scopul autorităților de reglementare este îmbunătățirea climatului investițional și eliminarea cheltuielilor nejustificate de către agenții economici, în scopul de a oferi posibilitatea de a dezvolta afacerea acestora, precum și în măsură absolută protecția drepturilor consumatorilor.**e)** Piața produselor petroliere actualmente este reglementată printr-un șir de acte legislative și normative:* Legeanr. 461 din 30.07.2001 privind piața produselor petroliere, cu modificările și completările ulterioare;
* Hotărârea Guvernului nr. 476 din 17.04.2002 pentru aprobarea Regulamentului privind modul de transporatre a produselor petroliere importate;
* Hotărârea Guvernului nr. 1116 din 22.08.2002 despre aprobarea Regulamentului cu privire la depozitarea și comercializarea cu ridicata, prin sistem automatizat, a produselor petroliere identificate;
* Hotărârea Guvernului nr. 1117 din 22.08.2002 despre aprobarea Regulamentului de comercializare cu amănuntul a produselor petroliere.

**Întru respectarea prevederilor Legii** nr. 112 din  02.07.2014 pentru ratificarea Acordului de Asociere între Republica Moldova,pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, și anume a prevederilor Titlului IV, cap. 17, art. 97 din Acordul prenotat, Republica Moldova realizează apropierea legislației sale naționale de actele normative ale UE și de instrumentele internaționale menționate în anexa XII a Acordulul.Dispozițiile anexei respective, stabilesc cadrul legal pentru acțiunile Guvernului în scopul aplicării dispozițiilor Directivei 98/70/CE. Aceste acțiuni prevăd:- adoptarea legislaţiei naţionale şi desemnarea autorităţii (autorităţilor) competente;- realizarea unei evaluări a consumului naţional de combustibil;- stabilirea unui sistem de monitorizare a calităţii combustibililor (articolul 8);- interzicerea comercializării benzinei cu plumb [articolul 3 alineatul (1);- autorizarea comercializării benzinei fără plumb, a combustibililor diesel şi a carburanţilor folosiţi pentru utilajele mobile nerutiere şi tractoarele agricole şi forestiere, cu condiţia îndeplinirii cerinţelor relevante (articolele 3 şi 4);- stabilirea unui sistem de reglementare pentru a reglementa împrejurările excepţionale şi a unui sistem de culegere de date privind calitatea combustibililor la nivel naţional (articolele 7 şi 8).Totodată, în condițiile respectării prevederilor Acordului de Ascociere RM-EU, pentru care Republica Moldova are obligaţia de a se conforma pe deplin prevederilor Directivei 98/70/UE, a fost elaborat și aprobat prin Hotărîrea Guvernului nr. 1472 din 30.12.2016 Planul naţional de acţiuni pentru implementarea Acordului de Asociere Republica Moldova – Uniunea Europeană în perioada 2017-2019.În acest context stabilirea unui sistem de monitorizare a calităţii combustibililor (articolul 8 al Directivei 98/70/UE), deține atît cadrul legal cât și cadrul normativ necesar.Pe de altă parte, piața produselor petroliere este reglementată de Legea nr.461 din  30.07.2001 privind piața produselor petroliere. În conformitate cu art. 1 , alin (1) al Legii nr. 461 din  30.07.2001, sub incidenţa prezentei legi cade activitatea de import, transport, depozitare şi comercializare a produselor petroliere, având ca scop crearea unor condiţii favorabile pentru relaţiile de pe piaţa internă a produselor petroliere, aprovizionarea fiabilă a consumatorului cu produse petroliere de calitate, dezvoltarea concurenţei loiale şi protecţia drepturilor şi intereselor legitime ale consumatorilor. Prevederile art. 5 alin. (1) și alin.(2) din Legea nr. 461 din 30.07.2001 stipulează că, protecţia drepturilor şi intereselor legitime ale consumatorului de produse petroliere se efectuează în conformitate cu Legea privind piața produselor petroliere, cu Legea privind protecţia consumatorului şi cu alte acte normative, iar caracterul inofensiv al produselor petroliere pentru sănătatea populaţiei, pentru bunurile consumatorului şi pentru mediul înconjurător este garantat prin calitatea acestor produse, reglementat de actele legislative naţionale şi internaţionale.Aceaste prevederi, precum și stabilirea uniu sistem de monitorizare a calității combustibililor, sunt garantate prin Legea nr. 112 din  02.07.2014 și Directiva 98/70/UE, precum și prin Legea nr.105 din 13.03.2003 privind protecţia consumatorilor.Complementar art. 5, alin. (3) din Legea nr. 461 din 30.07.2001, stabilește - produsele petroliere importate și comercializate trebuie să corespundă prevederilor actelor legislative și normative și tratatelor internaționale la care Republica Moldova este parte, și controlul calității și respectării documentelor normative referitoare la aceste produse pe piață îl efectuează Ministerul Economiei și Infrastructurii. Pentru respectarea prevederilor menţionate și a prevederilor art.25, alin. (2) din Legea nr. 461 din 30.07.2001, Guvernul a aprobat Hotărîrea Guvernului nr. 1116 din 22.08.2002 despre aprobarea Regulamentului cu privire la depozitarea şi comercializarea cu ridicata, prin sistem automatizat, a produselor petroliere identificate, care prevede la capitolul IV cerințe de asigurare a calității.Cerințele de asigurare a calității, stabilite la capitolul IV din Hotărîrea Guvernului nr.1116 din 22.08.2002 prevăd o abordare diferită de prevederile Directivei 98/70/CE. Cel mai grav este faptul că, nu există nici un grad de concordanță între normele naționale, stabilite prin Hotărîrea Guvernului nr.1116 din 22.08.2002 și normele europene de armonizare. Mai multa ca atât, aceste norme naționale au ca inadvertențe unele prevederi, care în maniera actuală afectează procesul de armonizare stabilit prin Hotărîrea Guvernului nr. 1472 din 30.12.2016. Totodată, prevederile actuale privind asigurarea calității, stabilite prin Hotărîrea Guvernului nr.1116 din 22.08.2002 nu asigură prezumția de respectarea drepturilor consumatorilor de produse petroliere, stabilite la art. 5 alin. (4) din Legea nr. 461 din 30.07.2001, după cum urmează:* dreptul la protecţia de stat a drepturilor şi intereselor sale legitime;
* dreptul la protecţia contra riscului de a achiziţiona produse petroliere necalitative care i-ar afecta securitatea, sănătatea şi viaţa sau i-ar deteriora mijloacele de transport şi mecanismele;
* dreptul la informaţii  complete, veridice şi precise despre  principalele caracteristici calitative şi cantitative ale produselor petroliere pe care le cumpără;
* dreptul la repararea de către vînzător a daunelor cauzate prin comercializarea de produse petroliere necalitative.

Normele vizate în Hotărîrile Guvernului nr. 1116/2002 și nr. 1117/2002 conțin cerințe de asigurare a calității benzinei și motorinei prin prelevarea probelor introduse în teritoriul vamal și desfășurarea procedurilor de certificare, în rezultatul cărora se eliberează certificate de conformitate.Concomitent cu adoptarea modificărilor și completărilor propuse, urmează a fi actualizate normele Hotărîrilor Guvernului menționate mai sus, la prevederile art. 173 alin. (3) din Acordul de Asociere RM-UE, ratificat prin Legea nr. 112 din 02.07.2014, care prevede că *Republica Moldova se abţine de la modificarea legislaţiei sale orizontale şi sectoriale, mai puţin atunci când face acest lucru în vederea alinierii progresive a acestei legislaţii la acquis-ul corespunzător al Uniunii şi a menţinerii acestei alinieri; de asemenea, Republica Moldova notifică Uniunii modificările aduse legislaţiei sale interne* cu scopul de a asigura conformarea la principiile și practica prevăzută de Uniunea Europeană privind cerințele față de produse.După cum prevede art. 173 alin. (5) din Acordul de Asociere în vederea integrării sistemului său de standardizare, Republica Moldova:*(a) transpune în mod progresiv corpusul de standarde europene (EN) ca standarde naţionale, inclusiv standardele europene armonizate, a căror utilizare voluntară oferă o prezumţie de conformitate cu legislaţia Uniunii transpusă în legislaţia Republicii Moldova;**(b) simultan cu această transpunere, retrage standardele naţionale care contravin standardelor europene şi**(c) îndeplineşte progresiv condiţiile pentru asumarea statutului de membru cu drepturi depline al organismelor europene de standardizare.*Urmare celor expuse, este necesar de implementat cerințele acquis-ului comunitar relevant calității produselor petroliere, respectiv, vor fi respectate normele cu privire la conformitatea produselor, iar produsele vor fi introduse pe piață cu respectarea cerințelor, prevăzute în standardele europene EN, aplicabile benzinei și motorinei. În acest context, toate cele menționate condiționează necesitatea modificării și completării actelor normative nominalizate.Totodată, din punct de vedere financiar, actualmente sunt afectați agenții economici, dat fiind faptul că costul serviciilor de certificare a benzinei și motorinei este format din cheltuieli, care pot fi excluse.Procedura de certificare a benzinei și motorinei se execută de către organismul de certificare, care efectuează procedura de certificare în baza standardelor SM 226-2002 „Benzine auto utilizate în Republica Moldova. Condiţii tehnice pentru evaluarea conformităţii”, GOST 305-82 ”Combustibil pentru motoare diesel. Cerințe tehnice”. Standardele menționate, în temeiul Legii nr. 20 din 04.03.2016 cu privire la standardizarea națională sunt considerate ca standarde conflictuale, care au domeniu comun de aplicare cu un standard european sau internaţional, şi care cuprind condiţii în contradicţie cu cele din standardul european sau internaţional.Deoarece specificații tehnice privind calitatea benzinei și motorinei nu sunt elaborate și aprobate în Republica Moldova, precum și nu sunt stabilite exhaustiv metodele de încercări pentru determinarea calității benzinei și motorinei, laboratoarele de înceracări naționale aplică metode de încercări diferite de metodele stabilite în Directiva 98/70/CE.Deci, actualmente se utilizează metodele de încercare, stabilite în standarde, prin care se verifică parametrii pentru benzină și motorină, și care sunt prezentate în tabelele de mai jos.

|  |
| --- |
| **Benzină**  |
| **Nr.** | **Parametri** | **metoda de încercare,standard utilizat** |
| 1 | Determinarea stabilităţii de detonaţie: cifra octanică conform metodei „Motor” (MON) „Research” (RON) | GOST 511GOST 8226 |
| 2 | Determinarea compoziţiei fracţionare | GOST 2177 |
| 3 | Determinarea densităţii | GOST 3900 |
| 4 | Determinarea presiunii vaporilor saturaţi de benzină | GOST 1756 |
| 5 | Determinarea concentraţiei de plumb | GOST 28828 |
| 6 | Determinarea fracției masice a sulfului | GOST 19121 |
| 7 | Determinarea acizilor și alcaliilor solubile în apă | GOST 6307 |
| 8 | Determinarea fracţiei volumice a hidrocarburilor aromatice | GOST 29040 |
| 9 | Determinarea acidităţii minerale şi alcalinităţii | GOST 5985; GOST 2084 |
| 10 | Încercare pe lama de cupru | GOST 6321 |
| 11 | Determinarea apei şi impurităţilor mecanice | GOST 2084 |
| 12 | Determinarea concentraţiei răşinelor efective | GOST 1567 |
| 13 | Determinarea perioadei de inducție a benzinei | GOST 4039 |

|  |
| --- |
| **Motorină** |
| **Nr.** | **Parametri** | **metoda de încercarestandard utilizat** |
| 1 | Determinarea stabilităţii de detonaţie: cifra cetanică | GOST 3122 |
| 2 | Determinarea compoziţiei fracţionare | GOST 2177 |
| 3 | Determinarea densităţii | GOST 3900 |
| 4 | Determinarea viscozității cinematice | GOST 33 |
| 5 | Determinarea punctului de congelare | GOST 305GOST 20287 |
| 6 | Determinarea punctului de tulburare | GOST 5066 |
| 7 | Determinarea punctului de inflamabilitate în vas închis | GOST 6356 |
| 8 | Determinarea coeficientului de filtrabilitate | GOST 19006 |
| 9 | Determinarea temperaturii limită de filtrabilitate | GOST 22254 |
| 10 | Determinarea acidității | GOST 5985 |
| 11 | Determinarea hidrogenului sulfurat | GOST 17323 |
| 12 | Determinarea conţinutului masic de sulf | GOST 19121 |
| 13 | Determinarea cifrei de iod | GOST 2070 |
| 14 | Determinarea acidităţii minerale şi alcalinităţii | GOST 6307 |
| 15 | Determinarea apei | GOST 2477 |
| 16 | Încercare pe lama de cupru | GOST 6321 |
| 17 | Determinarea concentraţiei răşinelor efective | GOST 8489 |
| 18 | Determinarea impurităţilor mecanice | GOST 6370 |

După cum se vede, standardele ce stabilesc metode de încercări sunt standarde GOST, care, după cum s-a expus anterior se consideră ca standarde conflictuale standardelor EN.Pentru redresarea acestei situații confuze, prin care pentru determinarea parametrilor benzinei și motorinei importate din țările UE, se aplică cerinţele standardelor conflictuale GOST, prin prevederile proiectului Hotărîrii Guvernului, se stabilesc specificaţiile tehnice pentru benzina și motorina folosite la autovehiculele echipate cu motoare cu aprindere prin scânteie şi cu aprindere prin comprimare, precum și metodele de încercare în baza standardelor EN. Aceste prevederi asigură satisfacerea cerinţelor comunitare de armonizare.În tabele de mai jos sunt prezentate metodele reglementate de Directiva 98/70/CE, precum și standardele europene, care sunt necesare pentru implementare în Republica Moldova.

|  |
| --- |
| **Benzină** |
| **Nr.** | **Parametri** | **metoda de încercare standard putilizat** |
| 1 | Cifra octanică "research" | SM EN ISO 5164 |
| 2 | Cifra octanică "motor" | SM EN ISO 5163 |
| 3 | Presiunea vaporilor în perioada de vară  | SM EN ISO 13016-1 |
| 4 | Distilare: - evaporat la 100 ▫C - evaporat la 150 ▫C | SM EN ISO 3405 |
| 5 | Analize hidrocarburi: - olefine - aromatice  | SM EN ISO 22854 |
| 6 | Benzen | SM EN ISO 22854 |
| 7 | Conţinut de oxigen | SM EN ISO 22854 |
| 8 | Oxigenaţi: - metanol - etanol, potfinecesariagenţidestabilizare - alcoolizopropilic - alcoolbutilicterțiar- alcoolizobutilic - etericonţinând 5 saumaimulţiatomidecarbon înmoleculăAlţi compuşi oxigenanţi | SM EN ISO 22854 |
| 9 | Conţinut de sulf | SM EN 13032 |
| 10 | Conţinut de plumb | SM EN 237 |
| **Motorină** |
| **Nr.** | **Parametri** | **Metoda de încercare****standard utilizat** |
| 1 | Cifra cetanică | SM EN ISO 5165 |
| 2 | Densitate la 15▫C | SM EN ISO 12185 |
| 3 | Punct de distilare 95% v/v | SM EN ISO 3405 |
| 4 | Hidrocarburi aromatice policiclice | SM EN 12916 |
| 5 | Conţinut de sulf | SM EN ISO 20846 |
| 6 | Conţinut EMAG | SM EN 14078 |

În rezultatul analizei comparative a valorilor unor parametri specificați în EN vis-a-vis de GOST se constată, că acești parametri esențial diferă. Spre exemplu: conform SM EN 228 cifra octanică ”motor”, COM are limita minimă de 85,0 iar conform GOST 511 are limita 72; conținutul de sulf are limita maximă de 10,0 mg/kg, iar conform GOST 19121 fracția masică a sulfului 0,1%.Conform SM EN 590 cifra cetanică are limita de 51, iar conform GOST 3122 – 45; conținutul de sulf are limita maximă de 10, 0 mg/kg, iar conform GOST 19121 conținutul masic de sulf este de max 0,5%.Deci, este evident, că calitatea benzinei și motorinei determinată conform standardelor EN nu corespunde calității benzinei și motorinei determinată conform standardelor GOST, ceea ce afectează consumatorii.În scopul executării prevederilor legale privind protecția consumatorilor, precum și a garanta calitatea benzinei și motorinei, și nu în ultumul rând obligativitatea de raportate a calității și cantității benzinei și motorinei către Comisia Europeană, se intervine cu proiectul Hotărârii Guvernului respectiv. În caz contrar, există riscul intrării tardive în vigoare a prevederilor vizate în proiect. Iar cele în vigoare, creează cheltuieli suplimentare pentru agenții economici și nu asigură protecția consumatorilor. |
| **3. Stabilirea obiectivelor** |
| a) Obiectivul principal ale intervenției statului este asigurarea racordării cadrului normativ la cadrul normativ comunitar și evitarea abuzurilor în aplicarea reglementărilor în mod eronat în perioada de tranziție pînă la armonizare totală ale acestora. Totodată, prin instituirea și aplicarea sistemului de monitorizare a calității benzinei și motorinei, statul stabilește și alte obiective, cum ar fi: diminuarea costurilor privind determinarea calității benzinei și motorinei pînă la 30% în următorii 2 ani; limitarea prejudiciului adus consumatorului final, identificat la pct. 2 lit.b), limitarea poluării mediului.Inițiativa de reglementare urmărește implementarea sistemului de monitorizare a calităţii benzinei și motorinei prin stabilirea specificaţiilor tehnice a benzinei și motorinei, raționalizarea obligațiilor de raportare și de monitorizare. De asemenea, ea are ca scop să instituie un proces de guvernanță coordonat și coerent, care să permită Republicii Moldova respectarea obligațiilor sale regionale și internaționale în domeniul energetic. |
| **4. Identificarea opțiunilor** |
| În cadrul elaborării AIR s-au stabilit 2 abordări alternative de soluționare a problemelor identificate:1. I alternativă“*a nu face nimic,* așa cum este specificat la lit d)”;

b) II alternativă“*implementarea sistemului de monitorizare, prin elaborarea și adoptarea proiectului hotărîrii Guvernului ce operează unele modificări și completări în unele hătărîri ale Guvernului*”:Modificările și completările propuse vin în mare parte să efectueze modificări tehnice în cadrul actelor normative în vigoare, fără de a schimba esența acestora. Modificările propuse urmează să evite crearea barierelor tehnice la importul benzinei și motorinei, pentru care se aplică specificațiile tehnice menționate în proiect, precum și să evite posibilitatea interpretării eronate a rezultatelor calității (certificatelor de conformitate) benzinei și motorinei introduse pe piață, de către organele de control, agenții economici și alte părți interesate. În același timp, prevederile proiectului Hotărîrii Guvernului aduce o claritate agenților economici atât în acțiunile ce țin de competențele organismului de inspecție de terță parte, cât și cerințele privind calitatea benzinei și motorinei comercializate cu amănuntul în limitele hotarelor Republicii Moldova. Aprobarea proiectului Hotărârii Guvernului va contribui la asigurarea sănătăţii publice, securităţii naţionale şi protecţiei mediului, protecţiei intereselor consumatorilor, inclusiv prevenirea practicilor care induc în eroare consumatorii în ceea ce priveşte compoziţia, destinaţia, calitatea şi inofensivitatea benzinei și motorinei.Proiectul Hotărîrii Guvernului cuprinde următoarele aspecte:* introducerea definițiilor de benzină, motorină, conform definițiilor stabilite în Directiva 98/70/CE;
* stabilirea specificațiilor tehnice către benzina și motorina introdusă pe piață, cu transcrierea cerințelor din anexele I și II din Directiva 98/70/CE;
* stabilirea conformității parametrilor benzinei și motorinei importate la cerințele standardelor SM EN 228 ”Carburanți pentru automobile. Benzină fără plumb. Cerințe și metode de încercare” și SM EN 590 ”Carburanți pentru automobile. Motorină. Cerințe și metode de încercare”;
* elaborarea planului național de prelevare a probelor conform standardului SM EN 14274, care specifică cerințe către prelevarea probelor minimale pentru fiecare tip de combustibil – numărul, periodicitatea (vara/iarnă), locațiile de distribuție (loc/punct cu amănuntul sau comercial unde combustibilul este distribuit în vehicule rutiere);
* elaborarea raportului anual cu datele naționale privind monitorizarea calității benzinei și motorinei, publicarea acestuia și transmiterea Comisiei Europene;
* recunoașterea organismelor de inspecției pentru activitatea de eșantionare.

Efectele proiectului Hotărîrii Guvernului asupra legislaţiei în vigoare sunt cu caracter de îmbunătățire și adaptare la progresul tehnic**:*** Hotătârile Guvernului în vigoare vor fi modificate la subiectul nominalizării autorităților responsabile, prin prisma reformei autorităților publice centrale;
* Prevederile proiectului Hotărîrii Guvernului sunt conforme cu legislaţia comunitară prin transpunerea parțială a Directivei 98/70/CE privind calitatea benzinei și motorinei.

În proiectul Hotărîrii Guvernului sunt prezentate:* criteriile de evaluare a organismelor de inspecției în vederea recunoaşterii;
* modelul procesul-verbal  de eșantionare,  în vederea determinării specificațiilor tehnice pentru carburanții folosiți la autovehiculele echipate cu motoare cu aprindere prin scânteie sau cu motoare cu aprindere prin comprimare, în vederea protejării drepturilor consumatorilor, precum și a sănătății populației și mediului;
* metodologia de eşantionare;

Activitatea de eşantionare se realizează de către organismele de inspecție de terță parte, recunoscute în acest scop de Ministerul Economiei și Infrastructurii. Recunoaşterea acestor organisme se face în urma unui proces de evaluare bazat pe următoarele criterii generale:  organismul de inspecţie trebuie să fie organism de terță parte, de tip A; organismul de inspecţie are capacitatea să îndeplinească toate atribuțiile de inspecţie care îi sunt atribuite prin prezentul Regulament; dispune de personal competent; dispune cu drept de proprietate de echipamente necesare activității. |
| **5. Analiza și compararea opțiunilor** |
| a) **Opțiunea “*a nu face nimic*”**Opțiunea constă în a păstra sistemul existent de certificare, efectuat în baza standardelor GOST și de a nu armoniza actele normative naționale cu principiile acquis-ului comunitar și a nu transpune prevederile Directivei 98/70/CE privind calitatea benzinei și a motorinei.Ca urmare se vor desfășura în continuare procedurile de certificare a benzinei și motorinei, care implică verificarea a circa 30 de parametri. La determinarea acestor parametri în continuare vor fi utilizate metodele de încercare stabilite preponderent în standardele GOST.Costul total al procedurii de certificare a benzinei și motorinei importate constituie anual circa 1800 mii lei, care poate fi majorat anual, reieșind din factorii economici. Totodată sistemul actual de cerificare a benzinei și motorinei păstrează riscurile majore de poluare a mediului și riscurile de achiziţionare a produselor petroliere necorespunzătoare, care pot afecta securitatea, sănătatea şi viaţa consumatorilor, precum și de a le deteriora mijloacele de transport şi mecanismele. La fel este prejudiciat și domeniul agrotehnic, din simplu motiv, că motorina de calitate necorespunzătoare afectează grav motoarele diesel a mașinilor agricole, ceea ce duce la costuri semnificative de reparație pentru agricultori.Sistemul existent de certificare și în continuare nu va determina calitatea benzinei și motorinei la stațiile de alimentare. Între timp, mulţi şoferi se plâng că-şi strică maşinile cu benzina şi motorina pe care le bănuiesc a fi diluate. Asta în condiţiile în care, pe deasupra, preţurile în Republica Moldova sunt destul de mari comparativ cu alte ţări. Prejudiciul adus consumatorilor finali de benzină și motorină, estimat la pct.2 lit. b) din prezenta analiză poate crește an de an.Urmare celor relatate, sistemul existent de certificare nu facilitează creșterea calității benzinei și motorinei, precum și menține riscul de import și comercializare în Republica Moldova a produselor petroliere neconforme cerințelor standardelor EN.În rezultat nu vor fi create premisele necesare pentru respectarea angajamentelor asumate cu privire la Acordul de Asociere, inclusiv nu va fi posibil de executat sintezele de date naționale referitoare la calitatea carburanților, precum și cantitățile de benzină si motorină comercializate anual, în scopul raportării ulterioare către Comisia Europeană.***Opțiunea (intervenția) recomandată***Proiectul Hotărîrii Guvernului în redacţia propusă, va suplini cadrul normativ specific pentru asigurarea calităţii benzinei și motorinei, cu prevederi care corespund cerinţelor normative, armonizate cu cerinţele Directivei 98/70/CE. Acest fapt va conduce la sporirea calităţii şi caracterului inofensiv al combustibililor lichizi importați și utilizați pe piaţa autohtonă, precum şi la reducerea emisiilor de poluanţi în atmosferă. Este de menţionat, că carburanţii folosiţi în transport contribuie în mare măsură la emisiile totale de gaze cu efect de seră. Deci, controlul calităţii benzinei și motorinei prin verificarea compoziţiei acestora va reduce emisiile de poluanţi ai aerului din instalaţiile de ardere şi emisiile de C02 din transport. Asigurarea respectării specificaţiilor tehnice, stabiliţi în proiectul Hotărîrii Guvernului, se va realiza prin monitorizarea calităţii benzinei şi motorinei importate și comercializate prin staţiile de alimentare cu produse petroliere. Specificaţiile tehnice a carburanţilor se referă la compoziţia chimică a combustibilelor, care sunt în legătură directă cu emisiile periculoase, precum şi la proprietăţile fizice ale carburanţilor (ex. cifra octanică minimală a benzinei), care au un impact direct asupra protecției drepturilor consumatorilor, cât și un impact indirect asupra emisiilor în cazul poluanţilor calităţii aerului, precum şi în cazul C02, și care, din urmă, permit motoarelor cu ardere internă să funcţioneze eficient.În acest sens, se impune modificarea cadrului normativ existent prin transpunerea prevedrilor Directivei 98/70/CE, care se referă la stabilirea specificaţiilor tehnice pentru benzină și motorină, precum și introducerea sistemului de monitorizare a calității și cantității acestora. Prin punerea în aplicare a proiectului Hotărîrii Guvernului propus se prevede implementarea unui sistem de monitorizare a calității benzinei și motorinei, în acest sens Ministerul Economiei și Infrastructurii, în calitate de autoritate responsabilă pentru securitatea și eficiența energetică, va asigura gestionarea proceselor administrative ce țin de implementarea sistemului de monitorizare a benzinei și motorinei.Totodată, pentru a evita semnalările negative din partea Comisiei Europene ce țin de întărzierea la transpunerea şi comunicarea măsurilor de implementare a prevedrilor Directivei 98/70/CE, precum și de constatarea neîndeplinirii obligaţiilor de către Republica Moldova, ţinându-se cont de Acordul de Asociere, se impune reglementarea în perioada imediat următoare a prevederilor directivei menţionate. Implementarea sistemului de monitorizare a calității benzinei și motorinei, reglementat de proiectul Hotărîrii Guvernului, care transpune Directiva 98/70/CE, va face obligatoriu verificarea a 10 parametri pentru benzină și 6 parametri pentru motorină. Toți parametrii vor fi verificați conform standardelor EN, adoptate în calitate de standarde moldoveneși, conform prevederilor Legii nr. 20 din 04.03.2016 privind standardizarea națională.Prin raportarea prețurilor actuale de efectuare a încercărilor la numărul de încercări reglementate de proiectul Hotărîrii Guvernului, se concluzionează, că anual, estimativ, vor fi achitați de către agenții economici circa 600 mii lei pentru stabilirea calității benzinei și motorinei prin sistemul de monitorizare, ceea ce constituie estimativ cu 30 % mai puțin în comparație cu costurile actuale. Procentajul prezentat reiese din calculele efectuate având ca date primare costul mediu anual al încercărilor conform GOST de circa 1020 mii lei, costul mediu anual al certificării de circa 700 mii lei. b) La momentul elaborării prezentului AIR, cel mai grav risc este, că Republica Moldova nu va primi finanțare din partea UE din motivul neândeplinirii angajamentelor asumate prin Acordul de Asociere RM-UE. Impactul pozitiv sau beneficiile intervenției pot fi calificate ca ajustarea și actualizarea actelor normative naționale. Astfel, acestea vor fi compatibile celor europene. În termini generali, intervenţia statului prin proiectul Hotărârii Guvernului va diminua riscurile prezentate anterior prin următoarele:* ajustarea denumirii autorității de reglementare;
* stabilirea specificațiilor tehnice pentru benzină și motorină, care vor asigura corespunderea carburanților comercializați în Republica Moldova la standardele europene;
* operaționalizarea sistemului de monitorizare a calității benzinei și motorinei în conformitate cu cerințele acquis-ului comunitar, precum și respectarea angajamentelor asumate de către Republica Moldova privind Acordul de Asociere;
* monitorizarea calității benzinei și a motorinei comercializate prin stațiile de alimentare, pentru a asigura respectarea specificațiilor tehnice ale benzinei si motorinei, precum si eficiența măsurilor de reducere a poluării atmosferei, cauzate de emisiile provenite de la autovehicule.
* stabilirea atribuțiilor autorității de reglementare cu privire la recunoașterea organismelor de inspecție;

stabilirea cerințelor către organismele de inspecție de terță parte, în scopul recunoașteriic) Cheltuieli suplimentare, în urma intervențiilor propuse, nimeni nu va avea de suportat. Mai mult, se exclude procedura de certificare pentru benzină și motorină. Autorii proiectul intervin în scopul de a diminua cheltuielile actuale a agenților economici. Drept exemplu, se propun analiza cheltuielilor menționate la pct. 2 lit.b). Este de menționat, că nu sunt identificate cheltuieli privind obținerea actelor permisive iar veniturile OC, care în prezent efectuează certificarea benzinei și motorinei vor scădea. d) În urma elaborării AIR-ului nu au fost identificate impacturi disproporționate asupra participanților la piața produselor petroliere.e) Impactul pozitiv sau beneficiile intervenției pot fi calificate ca ajustarea și actualizarea unor Hotărâri de Guvern. Astfel, cerințele înaintate către calitatea benzinei și motorinei vor fi similare celor europene. Deci, calitatea benzinei și motorinei intoduse pe piață va fi conformă cu cerințele stabilite în hotărâri de guvern. Respectiv, va fi diminuat riscul pentru viața și sănătatea consumatorilor, precum și riscul de a procura un produs neconform.Concomitent costurile monitorizării benzinei și motorinei vor fi mai mici cu circa 30 % față de costurile actuale, iar prejudiciul adus consumatorului final de circa 9840,5 mii lei va fi esențial diminuat. Se vor micșora numărul parametrilor benzinei și motorinei supuși încercărilor – de la 30 la 16. Un alt avantaj al opţiunii constă în faptul că proiectul Hotărîrii Guvernului, nu numai că va permite armonizarea legislaţiei naţionale cu actele comunitare din domeniu, dar şi stabilirea unui cadru normativ adecvat care ar contribui la o asigurare mai eficientă a reglementării şi controlului de stat asupra activităţilor din domeniu dat, condiţiilor de management în siguranţă a activităţilor ce țin de introducerea pe piața autohtonă a combustibililor lichizi, participării mai largi a mediului de afaceri la procesul de evaluare, menţinere a siguranței activităţilor menționate, prin reducerea riscului şi posibilului impact nociv al emisiilor asupra sănătăţii oamenilor şi mediului. Prin transpunerea în legislația națională a Directivei 98/70/CE se respectă angajamentul asumat de către Republica Moldova față de Tratatul Comunității Energetice. |
| **6. Implementarea și monitorizarea (se completează pentru analiză complexă)** |
|  |
| **7. Consultarea** |
| 1. Proiectul *hotărârii Guvernului ce operează unele modificări și completări în unele hotărâri ale Guvernului*va are impact asupra importatorilor, vânzătorilor cu amănuntul de benzină şi motorină, organismelor de certificare și consumatorilor.
2. Proiectul a fost consultat cu autoritățile ale administrației publice centrale, organismele de evaluare a conformității, mediul de afaceri și organele de control.

Agenția Națională pentru Reglementare în Energetică a comunicat despre lipsa de obiecții și propuneri. Poziția OC CTSIC este mai puțin pozitivă, reieșind din diminuarea veniturilor, dar în final entitatea declară conformarea cu prevedrile proiectului Hotărîrii Guvernului. Ce ține de mediu de afaceri – importatorii și vânzătorii cu amănuntul de benzină şi motorină, cum ar fi Petrom-Moldova SRL, ÎM Tirex-Petrol SA, ÎCS Lukoil-Moldova SRL, ÎCS Bemol Retail SRL, ÎM Rompetrol Moldova SA, poziția acestora este pozitivă. Proiectul a fost publicat la data de 01.11.2017 pe portalul public, particip.gov.md. Data limită pentru consultări 01.12.2017. Proiectul repetat a fost plasat pe portalul public, particip.gov.md la data 18.12.2017. 1. În rezultatul examinării propunerilor la proiect a fost întocmit tabelul de sinteză a recomandărilor.
 |